text: Oprykningsdrøm kiksede
  08 maj 2013 kl. 19.08
  Vejle Boldklub Koldings drømme om oprykning kiksede, da holdet blev slået 3-1 af AB.
  Vejle Boldklub Kolding måtte spille en stor del af kampen med kun 10 mand, da målmand Kasper Jensen blev udvist efter 20 minutters spil.
  Med tre spillerunder tilbage fører FC Vestsjælland 1. division med 57 point, mens Viborg er toer med 56 point.
  Lyngby spillede uafgjort 2-2 mod Brønshøj. Dermed har Lyngby på tredjepladsen 53 point, mens Vejle har 52.
  I Fredericia var der målorgie. Kampen hjemme mod Hobro endte 5-3. Tilmed måtte Fredericia spille hele 2. halvleg med kun 10 mand, da Mads Greve blev udvist efter to gule kort.
  